Document ID: 31994R3012

ΚΑΝΟΝΙΣΜΟΣ (ΕΚ) αριθ. 3012/94 ΤΗΣ ΕΠΙΤΡΟΠΗΣ της 12ης Δεκεμβρίου 1994 για τροποποίηση του κανονισμού (ΕΚ) αριθ. 2150/94 που καθορίζει, για το σύσσπορο βάμβακα, την πραγματική παραγωγή για την περίοδο εμπορίας 1993/94, προσδιορίζει για την περίοδο 1994/95 την εκτιμώμενη παραγωγή, την προσωρινή μείωση της ενίσχυσης και καθορίζει το ποσό κατά το οποίο θα μειωθεί η τιμή στόχου για την περίοδο εμπορίας 1995/96 και για τον καθορισμό της οριστικής μείωσης για την περίοδο εμπορίας 1994/95
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πράξη προσχώρησης της Ελλάδας και ιδίως το πρωτόκολλο αριθ. 4 σχετικά με το βάμβάκι, όπως τροποποιήθηκε από την πράξη προσχώρησης της Ισπανίας και της Πορτογαλίας, και ιδίως από το προσαρτημένο σ' αυτήν πρωτόκολλο αριθ. 14,
τον κανονισμό (ΕΟΚ) αριθ. 2169/81 του Συμβουλίου της 27ης Ιουλίου 1981 περί καθορισμού των γενικών κανόνων του καθεστώτος ενίσχυσης του βάμβακος (1), όπως τροποποιήθηκε τελευταία από τον κανονισμό (ΕΟΚ) αριθ. 1554/93 (2), και ιδίως το άρθρο 11,
Εκτιμώντας:
ότι ο κανονισμός (ΕΚ) αριθ. 2150/94 της Επιτροπής έχει καθορίσει προσωρινά το ποσό της μειώσεως της ενισχύσεως αναμένοντας την έγκριση από το Συμβούλιο της τροποποιήσεως του κανονισμού (ΕΟΚ) αριθ. 1964/87 του Συμβουλίου της 2ας Ιουλίου 1987 περί προσαρμογής του καθεστώτος ενισχύσεως για το βαμβάκι που καθιερώθηκε από το πρωτόκολλο αριθ. 4 που είναι προσαρτημένο στην πράξη προσχώρησης της Ελλάδας (3), όπως τροποποιήθηκε τελευταία από τον κανονισμό (ΕΚ) αριθ. 2760/94 (4), για να υλοποιηθεί η δέσμευση όσον αφορά τη μείωση του ποσοστού της ανωτάτης μειώσεως της ενισχύσεως από 20 % σε 18,5 %- ότι ο κανονισμός (ΕΟΚ) αριθ. 1964/87 έχει τροποποιηθεί κατ' αυτή την έννοια από τον κανονισμό (ΕΚ) αριθ. 2760/94- ότι πρέπει, συνεπώς, να τροποποιηθεί ο κανονισμός (ΕΚ) αριθ. 2150/94 για να καθοριστεί η οριστική μείωση για την περίοδο 1994/95-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λίνου και Κανάβεως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 παράγραφος 2 δεύτερη περίπτωση του κανονισμού (ΕΚ) αριθ. 2150/94 αντικαθίσταται από το ακόλουθο κείμενο:
"- η μείωση η οποία εφαρμόζεται στο ποσό της ενίσχυσης καθορίζεται σε 23,843 Ecu ανά 100 χιλιόγραμμα."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την περίοδο 1994/95.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Δεκεμβρίου 1994.

Labels: 2
17
5
7
3
6